Schliaziuns

Tge disturba la mattatscha vi da ses frar?

Ch’el fa mintga di in sbragim a maisa e na vul betg mangiar insatge auter che puding, adina insatge spezial per il mattet. I disturba la mattatscha ch’il frar bajegia turs da legos sin ses pult, cura ch’el sa ruschna sin ella, splatscha cun sias toppas plain merda sin sias vistas e vul charsinar ella, era cura che Gabi è sin visita disturba il frar. La mattatscha na parta betg gugent la chombra cun ses frar.

Pertge sto il frar ir en ina chasa d’uffants?

El sto ir en chasa d’uffants per recreaziun, be per 15 dis. El era uschè inquiet , sblatg, na mangiava nagut auter che puding e fascheva mintga di in sbragim a maisa.

È la mattatscha cuntenta che ses frar è davent?

L’emprim schon. Suenter vul ella ch’il frar turnia puspè. Il bab ha empermess da puspè prender a chasa il frar sch’el cumenza a bragir. A la fin spera la mattatscha ch’il frar bragia e ch’il bab prendia puspè a chasa el. 

Co s'imaginescha la mattatscha la chasa d’uffants ubain tge sa dumonda ella?

Ella crai ch’il frar vegnia schon ad emprender da mangiar en la chasa d’uffants e ch’el na survegni nagut spezial là. Ella sa dumonda quants uffants ch’igl ha là. Ella sa dumonda, sche ses frar bajegia lura era en la chasa d’uffants turs da legos e sch’i dat insumma legos là ubain insatge auter da far termagls, ses frar sto gea savair far termagls cun insatge. Ella sa dumonda, sch’igl han era in giradiscs en la chasa d’uffants ubain era quella chanzun taliana che la mattatscha chanta cura ch’il frar na sa betg durmir. Ella sa dumonda sch’i chantan era avant en chasa d’uffants. Ella sa dumonda tge che capita sch’el sbragia la notg en chasa d’uffants.